b'\n_START_ARTICLE_\nAptitudine\n_START_SECTION_\nClasificarea aptitudinilor\n_START_PARAGRAPH_\nDup\xc4\x83 criteriul naturii proceselor psihice  care concur\xc4\x83 la existen\xc8\x9ba aptitudinii distingem aptitudini senzoriale, aptitudini psiho-motorii \xc8\x99i aptitudini intelectuale._NEWLINE_Aptitudinile senzoriale sunt aptitudinile de a vedea, auzi, mirosi etc. cu precizie mai mare dec\xc3\xa2t media oamenilor. Aptitudinile psihomotorii sunt aptitudinile de a executa mi\xc8\x99c\xc4\x83ri corporale complexe \xc3\xaen care se combin\xc4\x83 calit\xc4\x83\xc8\x9bile fizice ale persoanei cu cele ale g\xc3\xa2ndirii. Aptitudinile intelectuale sunt acele aptitudini prin care se manifest\xc4\x83 la un nivel ridicat procese ca   memorarea, g\xc3\xa2ndirea, imaginarea, limbajul, intui\xc8\x9bia.._NEWLINE_Consider\xc3\xa2nd gradul de specializare \xc3\xaen activit\xc4\x83\xc8\x9bi socialmente constituite deosebim aptitudini generale cum este inteligen\xc8\x9ba, \xc8\x99i aptitudini speciale cu sunt de exemplu aptitudini sportive, aptitudini artistice, aptitudini tehnice, aptitudini \xc8\x99tiin\xc8\x9bifice de diferite spe\xc8\x9be, aptitudini filozofice, aptitudini teologice etc.'